Mindent megnyert a Ferencváros, de továbbra is éhes a sikerre
Nyíri Zoltán szerint változatlanul éhes a sikerre a Ferencváros férfi vízilabdacsapata, amely szombaton címét megvédve hódította el negyedszer az Európai Szuperkupát.
A Bajnokok Ligája-gyõztes zöld-fehérek a szombati összecsapáson 14-11-re gyõzték le idegenben az Eurokupában bajnok francia CN Marseille együttesét. Mint a klub ügyvezetõ alelnöke az M1 aktuális csatornának hétfõn kiemelte: a marseille-i labdarúgó-mérkõzés után idõzített találkozón nagyon jó volt a hangulat, ez kissé meg is fogta a zöld-fehéreket, nem tudták igazán felvenni a ritmust, így a nagyszünetre négygólos hátrányba kerültek. Végül viszont sikerült a fordítás a sorozatban harmadik Európai Szuperkupa-meccsét játszó Ferencvárosnak.

Nyíri kiemelte, 2018 tavasza óta ez volt sorozatban a nyolcadik trófeájuk, és a naptári évben még a Magyar Kupa is elhódítható.

"Ugyanakkor továbbra is éhesek vagyunk a sikerre, nem lankad a munkakedvünk" - fogalmazott. Mint mondta, a hazai kupában a Szolnok elleni elõdöntõ legendás párosítás.

"Színvonalas, jó mérkõzés lesz. A másik ágon az OSC és a Miskolc összecsapása szintén erõs meccsnek ígérkezik. Most a négy legjobb csapat van az elõdöntõben, éles küzdelem lesz. Az elvárás az, hogy bejussunk a döntõbe, és ott meg tudjuk védeni a címünket" - fejtette ki az ügyvezetõ alelnök.